War al leur-vale, lech-koun kaer-meurbed intret gant ar garantez evit ar mor, e voe lakaet plakoù war ar mogerioù mein, a zigase soñj eus an holl vuhezioù kollet war vor. Met ret e oa dougen ur bri fromusoch choazh dan holl vartoloded aet da anaon e-kerzh ar brezelioù war vor hag o deus roet o buhez evit ar Vro ; dont a reas ar soñj neuze da implij ar savadur  brezel diazezet war ar bladenn, evit ober ur bez a eñvor eus ar chistillig da lojañ soudarded ha da zaspun armoù ha munisionoù, bet savet dindan Napoleon an Trede evit herzel ouzh ar Saozon ma klaskfent diskenn war hon aochoù.